אבי חימי

אבי חימי (נולד ב-6 באפריל 1959) הוא עורך דין פלילי שכיהן כראש לשכת עורכי הדין בישראל מפברואר 2019 ועד להתפטרותו מהתפקיד בפברואר 2023. חימי נולד וגדל בקריית שמונה, במשפחה בת שמונה אחים ואחיות. הוריו וחמישה מאחיו עלו ממרוקו והתיישבו בקריית שמונה בשנת 1956. את לימודיו התיכוניים עשה בפנימייה הצבאית שליד בית הספר הריאלי בחיפה. הוא שירת בצה"ל במשך שש שנים, תחילה בגולני ואחר כך כקצין בבסיס הדרכה לטירונים בחיל המשטרה הצבאית, והשתחרר בדרגת סרן. חימי בוגר הפקולטה למשפטים של אוניברסיטת תל אביב (1990). במהלך לימודיו באוניברסיטה עבד כטרום מתמחה במשרדו של עו"ד צבי לידסקי, והמשיך בהתמחות באותו משרד. לאחר מכן המשיך בהתמחות בבית משפט השלום בנתניה ובפרקליטות מחוז מרכז. מיד לאחר הסמכתו פתח משרד עצמאי המתמקד בתחום המשפט הפלילי. בין השאר ייצג את שלום דומרני, את השר שלמה בניזרי, את הכדורגלן עומרי קנדה, ואת ראש עיריית קריית מלאכי, מוטי מלכה. מאז שנת 2011 הוא משמש יו"ר (משותף) של הפורום הפלילי הארצי של לשכת עורכי הדין, ומכהן כיו"ר הוועדה המייעצת לשר הפנים לענייני פליטים. כמו כן, הוא מרצה לסדר דין פלילי במכללה האקדמית נתניה. בשנים 2012–2013 הגיש כעשר תוכניות רדיו בתוכנית "הפרקליטים" ברדיו "קול ברמה" החרדי, שדנה בסוגיות משפטיות אקטואליות. חימי מונה על ידי ראש לשכת עורכי הדין, אפי נוה, לממונה על מחוז המרכז בלשכה. תפקיד זה מקביל ליושב ראש ועד מחוז, שכן מחוז המרכז טרם הופרד סופית ממחוז תל אביב. בפברואר 2019, בעקבות פרשת מינויי שופטים תמורת שוחד ופרישתו של אפי נוה מראשות לשכת עורכי הדין, נבחר חימי, המועמד מטעם אפי נוה שאף הגיע להצביע עבורו, לראש הלשכה הזמני עד הבחירות הכלליות בלשכה שהתקיימו ב־18 ביוני 2019. בתחילת אפריל 2019 החל חימי לפעול למינוי שופט בית המשפט העליון בדימוס, עו"ד יורם דנציגר, כנציג לשכת עורכי הדין בוועדה למינוי שופטים, אך בהמשך זנח הבטחה זו והוביל לבחירתו של עו"ד מוחמד נעמאנה לתפקיד זה. ב-18 ביוני 2019 גבר בבחירות לראשות לשכת עורכי הדין על עו"ד ציון אמיר, ונבחר לתפקיד. בדצמבר 2022 הזהיר חימי מפני יוזמות לשינוי מערכת המשפט, כגון ביטול שיטת הסניוריטי וחקיקת פסקת התגברות, וכינה אותם "שינוי שיטת המשטר בישראל". עו"ד יצחק נטוביץ', ראש סיעת "אמונה במשפט" והמשנה ליו"ר הלשכה, מתח ביקורת על דבריו וטען כי התנהלותו פוליטית וכי הוא "תופס צד". בתגובה לביקורת זו טען חימי כי נטוביץ' "מנסה להכניס פוליטיקה נלוזה ללשכה", ופיטר אותו. בינואר 2023 תקף את תוכנית הרפורמות של שר המשפטים יריב לוין וטען כי הוא ”רוצה לגדוע את הדמוקרטיה” וכי ”מחר יסגרו את התאגיד, מחרתיים יפגעו בלשכת עורכי הדין ובהמשך יעצרו אותנו במעצר מנהלי”. בסוף ינואר 2023 פרסמה אילה חסון עדות לפיה בתוך השנה שקדמה לפרסום ביצע חימי מעשה מגונה במהלך שיחת וידאו עם עורכת דין, שלה כתב לפי בקשתה מכתב המלצה לשפיטה. תחילה טען שאינו צריך להתייחס למעשים בהסכמה, בין אם נעשו ובין לאו, וטען שהפרסום הגיע בעקבות הדעות שהביע בנושא הרפורמה המשפטית. בהמשך, ובעקבות התחקיר, טען חימי שהיחסים התנהלו בהסכמה במשך מספר שנים, בניגוד לטענת עורכת הדין שהדברים לא נעשו בהסכמה. בעקבות התחקיר התפטר חימי מתפקידו כראש לשכת עורכי הדין. המשטרה הודיעה שפתחה בבדיקת הטענות כלפיו. באפריל 2024 הגיש חימי עקב הפרסום תביעה לפיצוי בסך 9.2 מיליון ש"ח נגד אילה חסון, חדשות 13 ועו"ד הילה יחזקאל. חימי משמש יו"ר עמותת "עתיד לצעירים", המנהלת מאבק נגד שימוש בסמים, אלכוהול ואלימות בקרב בני נוער במגזרים היהודי, הערבי והבדואי. הוא התמודד על ראשות עיריית ראש העין, וכיהן כחבר מועצה בעיר בשנים 1998–2003. אבי חימי נשוי לחנה חימי, ד"ר לקרימינולוגיה, מרצה ועובדת סוציאלית. הם מתגוררים בראש העין, ולהם שתי בנות. ב-2019 שודרה הסדרה "הנערים" של רשת HBO, בה הופיעה דמותו של חימי והוא גולם על ידי שמיל בן ארי. מדיה וקבצים בנושא אבי חימי בוויקישיתוף אתר האינטרנט הרשמי של אבי חימי אבי חימי, ברשת החברתית פייסבוק אבי חימי בדירוג של גלובס DUN'S 100 אבי חימי באתר המדריך המשפטי לאזרח שמוליק חדד, אבי חימי - עורך הדין של העולם התחתון בדרום, באתר mynet (כפי שנשמר בארכיון האינטרנט), 23 בדצמבר 2010 תומר זרחין, יועץ לשר ישי: 15% ממבקשי המקלט טוענים שהם רדופי רוחות, באתר הארץ, 30 בדצמבר 2011 בלה סטולר, מי אתה עו"ד אבי חימי? הפליליסט שמכונה "פנומן משפטי", באתר "תקדין", 7 ביולי 2016 אלה לוי-וינריב, ‏"אפי נוה מריץ אותי? אין בין זה לבין האמת דבר וחצי דבר", באתר גלובס, 4 במאי 2019 מיקי לוין, ‏אבי חימי: "אוביל את הלשכה לחוף מבטחים, אחרי הטלטלה", באתר מעריב אונליין, 10 ביוני 2019 טל אריאל אמיר, יאיר אלטמן, אצלי לא ימונו שופטים דרך הודעות ווטסאפ, באתר ישראל היום, 12 במרץ 2020 אייל לוי, ‏"בלי שלטון החוק, מה יש לנו פה?": ראש לשכת עורכי הדין מודאג מתמיד, באתר מעריב אונליין, 14 בספטמבר 2020 נאומו של אבי חימי בכנס חיפה למשפט 2021, 4 באוקטובר 2021 אייל לוי, אבי חימי: "פוליטיקאים אומרים 'מצטערים שלא טיפלנו במערכת המשפט', כאילו זה טיפול באלימות בחברה הישראלית", באתר ישראל היום, 19 במאי 2022 אברהם חימי, באתר "בהשקט ובבטחה". ועדות הלשכה - פלילי - פורום דיווח של יו"ר הוועדה המייעצת לשר הפנים לענייני פליטים על פעילות הוועדה, פרוטוקול מישיבת ועדת הפנים והגנת הסביבה של הכנסת, 14 באוקטובר 2013, באתר הכנסת אבי חימי באתר המכללה האקדמית נתניה ארכיון תוכניות, באתר רדיו קול ברמה (ארכיון) "הפרקליטים" • יום שלישי ח סיון • התוכנית המלאה, באתר "קול ברמה" הפרקליטים • יום חמישי י"ג שבט, באתר "קול ברמה" גלעד מורג, אבי חימי יכהן כראש לשכת עורכי הדין במקום אפי נוה, באתר ynet, 19 בפברואר 2019 אמוץ שפירא, המחליף של אפי נוה: עו"ד אבי חימי נבחר ליו"ר זמני של לשכת עורכי הדין, באתר כאן – תאגיד השידור הישראלי, 19 בפברואר 2019 גיא פלג, ‏דנציגר יחליף את אפי נוה בוועדה?, באתר ‏מאקו‏, 13 באפריל 2019 "ניסיון למחטף בוועדה למינוי שופטים", באתר ערוץ 7, 13 באפריל 2019 אלה לוי-וינריב, ‏אבי חימי הוא ראש לשכת עורכי הדין החדש; גבר על ציון אמיר, באתר גלובס, 19 ביוני 2019 חן מענית, יו"ר לשכת עו"ד: תוכניות הממשלה ישנו את המשטר בישראל, יש לצאת לרחובות, באתר הארץ, 5 בדצמבר 2022 נטעאל בנדל, יו"ר לשכת עורכי הדין הדיח את המשנה - שביקר את התבטאותו הפוליטית, באתר ישראל היום, 19 בדצמבר 2022 ספיר ליפקין, ‏המהפכה של יריב לוין: שר המשפטים הכריז על רפורמה - מה צפוי לקרות עכשיו?, באתר ‏מאקו‏, 5 בינואר 2023 ראש לשכת עורכי הדין אבי חימי במתקפה על לוין: "רוצה לגדוע את הדמוקרטיה", באתר ‏מאקו‏, 7 בינואר 2023 אילה חסון, חשיפה: עו"ד אבי חימי ביצע מעשה מגונה בפני אישה בשיחת וידאו, באתר חדשות 13, 30 בינואר 2023 מערכת וואלה! חדשות‏, טענות נגד יו"ר לשכת עורכי הדין: חשף את עצמו בפני עורכת דין שהייתה תלויה בו לקידום, באתר וואלה, 30 בינואר 2023 ביני אשכנזי‏, עורכת הדין שנפגעה מאבי חימי: "קפאתי. לקח לי כמה רגעים לעכל מה אני רואה", באתר וואלה, 31 בינואר 2023 גיא פלג, ‏אבי חימי בריאיון בלעדי למהדורה המרכזית: "מתפטר מתפקידי כיו"ר לשכת עורכי הדין, ניסו לחסל אותי", באתר ‏מאקו‏, 31 בינואר 2023 תמר אלמוג, שלי טפיירו ואמוץ שפירא, אחרי הטענות נגדו: אבי חימי מתפטר, המשטרה פתחה בבדיקה, באתר כאן – תאגיד השידור הישראלי, 31 בינואר 2023 אבי כהן, עו"ד אבי חימי תובע מיליונים מאילה חסון וחדשות 13: "האמת לא עניינה אותם", באתר ישראל היום, 7 באפריל 2024 חיבור של שתי לשכות – ביקור נשיא לשכת עורכי הדין אבי חימי